Rikunarita-ORG/Wikinium huggingface dataset:
# குவாங்சூ நகரம்

**குவாங்சூ** (ஆங்கிலம் : Gwangju ) இது தென் கொரியாவின் ஆறாவது பெரிய நகரம் ஆகும். இது மத்திய அரசின் உள்துறை அமைச்சரின் நேரடி கட்டுப்பாட்டின் கீழ் நிறுவப்பட்ட பெருநகர நகரமாகும் . 2005 ஆம் ஆண்டில் முவான் நகரத்தில் உள்ள தெற்கு கிராமமான நாமக்கிற்கு மாகாண அலுவலகம் மாற்றப்படும் வரை இந்த நகரம் தெற்கு ஜியோல்லா மாகாணத்தின் தலைநகராக இருந்தது. கிமு 57 இல் இந்த நகரம் நிறுவப்பட்டது. கொரிய முப்பேரரசு காலங்களில் இது பேக்சியின் நிர்வாக மையங்களில் ஒன்றாகும். 1929 ஆம் ஆண்டில், ஜப்பானிய பேரரசின் ஆட்சியின் காலத்தில், நகரத்தில் கொரிய மற்றும் சப்பானிய மாணவர்களிடையே ஒரு மோதல் ஒரு பிராந்திய ஆர்ப்பாட்டமாக மாறியது, இது காலனித்துவ காலத்தில் சப்பானிய பேரரசின் கொடுமைக்கு எதிரான நாடு தழுவிய ஒரு பெரிய எழுச்சியில் உச்சக்கட்டத்தை அடைந்தது.

வேளாண் பிராந்தியமான சியோலாவின் மையத்தில் உள்ள இந்த நகரம் அதன் உயர்ந்த சுவை மற்றும் மாறுபட்ட உணவு வகைகளுக்கு பிரபலமானது.

## பெயர் காரணம்

அதன் பெயரில் உள்ள குவாங் என்பது "ஒளி" மற்றும் சூ என்பது "மாகாணம்" என்று பொருள்படும். குவாங்சூ வரலாற்று ரீதியாக முசூ என்று பதிவுசெய்யப்பட்டது *.*

## தொழில் துறை

சியோலுக்கு ஒரு ரயில் பாதை அமைக்கும் ஒரு கட்டுமானத்துடன் குவாங்சூவில் நவீன தொழில் நிறுவனம் நிறுவப்பட்டது. பருத்தி துணி, அரிசி ஆலைகள் மற்றும் மதுபான உற்பத்தி நிலையங்கள் ஆகியவை சில தொழில்களில் அடங்கும். 1967 ஆம் ஆண்டில் தொழில்துறை மண்டலத்தை நிர்மாணித்தது தொழில்துறையின் வளர்ச்சியை ஊக்குவித்தது, குறிப்பாக தானியங்கி வாகனத் தொழிலுடன் இணைக்கப்பட்ட துறைகளில் இது நன்கு வளர்ச்சியடைந்தது.

## குவாங்சூ எழுச்சி

மே 1980 இல், டிசம்பர் 12, 1979 இல் நடந்த இராணுவ சதியின் தலைவரான சுன் டூ-கவானுக்கு எதிராக குவாங்சூவில் அமைதியான ஆர்ப்பாட்டங்கள் நடந்தன. ஆர்ப்பாட்டங்கள் சிறப்பு நடவடிக்கைக் கட்டளையின் உயரடுக்குப் பிரிவுகள் உட்பட இராணுவப் படைகளால் அடக்கப்பட்டன. வன்முறை அடக்கப்பட்ட பின்னர் நிலைமை அதிகரித்தது, இதன் விளைவாக குவாங்சூ எழுச்சி ஏற்பட்டது, அங்கு பொதுமக்கள் ஆயுதக் களஞ்சியங்களைத் தாக்கி ஆயுதம் ஏந்தினர். 9 நாட்களுக்கு பின்னர் எழுச்சி அடக்கப்பட்ட நேரத்தில், பல நூற்றுக்கணக்கான பொதுமக்கள் மற்றும் பல காவல் படைகள் / வீரர்கள் இறந்தனர். 1987 ஆம் ஆண்டில் பொதுமக்கள் ஆட்சி மீண்டும் நிறுவப்பட்ட பின்னர், இந்த சம்பவத்தில் பலியானவர்களை கௌரவிக்கும் வகையில் ஒரு தேசிய கல்லறை நிறுவப்பட்டது.

## புள்ளி விவரங்கள்

2005 ஆம் ஆண்டு மக்கள் தொகை கணக்கெடுப்பின்படி, குவாங்ஜூ மக்களில் 33% பேர் கிறிஸ்தவ மதத்தையும் (20% புராட்டஸ்டன்டிசம் மற்றும் 13% கத்தோலிக்க மதத்தையும் ) 14% பௌத்த மதத்தையும் பின்பற்றுகிறார்கள். 53% மக்கள் பெரும்பாலும் எந்த மதத்தையும் சேர்ந்தவர்கள் அல்ல அல்லது மியூஸம் மற்றும் பிற பூர்வீக மதங்களைப் பின்பற்றுகிறார்கள்..

## கல்வி

சோனம் தேசிய பல்கலைக்கழகம், குவாங்ஜு அறிவியல் மற்றும் தொழில்நுட்ப நிறுவனம் மற்றும் குவாங்ஜு கல்வி பல்கலைக்கழகம் ஆகியவை குவாங்ஜூவில் உள்ள பொது பல்கலைக்கழகங்கள் ஆகும்.

## சுற்றுலா

குவாங்ஜு ஆசியா கலாச்சார மையம் - ஆசியா கலாச்சார மையம் (ஏ.சி.சி அல்லது ஆசிய கலாச்சார வளாகம் என்றும் அழைக்கப்படுகிறது) குவாங்ஜுவின் கலை மற்றும் ஜனநாயக கலாச்சாரம் மற்றும் வரலாற்றைக் கொண்டாடுவதற்கும் ஆராய்வதற்கும் வடிவமைக்கப்பட்டுள்ளது, அத்துடன் கண்காட்சிகள், அனுபவங்கள் மற்றும் சர்வதேச கலைஞர்களின் நிகழ்வுகள் போன்றவை இங்கு நிகழ்த்தப்படுகிறது.

## குறிப்புகள்
# டேஜியோன்

| டேஜியோன்
டேஜியோன் |
| --- |
| பரப்பளவு |
|  • மொத்தம் | 539.85கி.மீ.2 km2 (**Formatting error: invalid input when rounding** sq mi) |
| ஏற்றம் | 216 m (709 ft) |
| மக்கள்தொகை  |
|  • மொத்தம் | 15,12,189 |

**டேஜியோன்** (*Daejeon*) தென் கொரியாவின் ஐந்தாவது மிகப்பெரிய மாநகரமாகும். இங்கு 150000 மக்கள் வசித்து வருகின்றனர். இது தென்கொரியாவின் மையப்பகுதியில் அமைந்துள்ளது. போக்குவரத்து மையமாக உள்ளது. தென்கொரியாவின் தலைநகரான சியோலுக்கு மிக அருகில் உள்ள நகரமாகும்.

## புவியியல் அமைப்பு

டேஜியோன் நிலப்பரப்பு அகலத்தில் N36 ° 10'50 "மற்றும் N36 ° 29'47" மற்றும் நீளத்தில் E127 ° 14'54 "மற்றும் E127 ° 33'21" இடையே தென் கொரியாவில் உள்ளது.

## விளையாட்டு

2002 தென் கொரியாவில் நடைபெற்ற ஃபிஃபா உலகக் கோப்பையில் டேஜியோனில் உலகக் கோப்பை கால்பந்து மைதானம் அமைக்கப்பட்டது. இங்கு நடந்த இரண்டாவது சுற்றில் தென் கொரிய காற்பந்து அணி இத்தாலியைச் சந்தித்தது. மேலும் டேஜியோன் நகரை மையமாகக் கொண்டு K லீக் சவால் கால்பந்து கிளப் அணியான டேஜியோன் சிட்டிசன், தேசிய லீக் டேஜியோன் அணிகள் உள்ளன.

## வளர்ச்சி

மே 16, 2013 இல், டேஜியோன் நகரம் சர்வதேச அறிவியல் வியாபார பட்டை என தேர்ந்தெடுக்கப்பட்டது

## போக்குவரத்து

தென் கொரியாவில் டேஜியோன் போக்குவரத்து மையமாக உள்ளது. சியோங்குபுபு விரைவுச்சாலை மற்றும் ஒனாம் விரைவுச்சாலைகள் ஆகிய இரண்டு முக்கிய சாலைவசதிகளை பெற்றுள்ளது. மேலும் முக்கிய ரயில் பாதைகளான சியோங்குபுபு மற்றும் ஒனாம் இரயில்வே இரண்டும் இங்கு இணைக்கப்பட்டுள்ளன. KTX என்ற மிகுவிரைவு இரயில் டேஜியோன் மற்றும் சியோலுக்கு இடையே ஓடுகிறது. இதன் பயண நேரம் சுமார் 50 நிமிடங்கள் ஆகும்.

டேஜியோனுக்கு அருகிலுள்ள வானூர்தி நிலையம் சேங்குச்சூ வானூர்தி நிலையம் ஆகும், இது டேஜியோனிலிருந்து முப்பது நிமிட பயணமாகும். டேஜியோனிலிருந்து, இன்சோன் பன்னாட்டு வானூர்தி நிலையத்திற்கும் நேரடிப் பேருந்து இணைப்புகளும் உள்ளன.
# நீல டிராகன் திரைப்பட விருதுகள்

| நீல டிராகன் விருதுகள் |
| --- |
| விளக்கம் | திரை ரீதியான சாதனைகளுக்கு வழங்கப்படும் விருது |
| நாடு | தென் கொரியா |
| வழங்குபவர் | ஸ்போர்ட்சு சோசன் |
| முதலில் வழங்கப்பட்டது | 1963 |
| இணையதளம் |  |

 **நீல டிராகன் திரைப்பட விருதுகள்** என்பது ஒவ்வொறு ஆண்டும் தென் கொரியாவில் வழங்கப்படும் விருதுகளாகும். இது ஸ்போர்ட்சு சோசன் நிறுவனத்தால் தென் கொரிய திரைப்படங்களின் சாதனைகளுக்கு வழங்கப்படும் விருது ஆகும்.

நீல டிராகன் திரைப்பட விருதுகள் வழங்கும் நிறுவனம், முந்தைய ஆண்டில் வெளியிடப்பட்ட வசூல் ரீதியாக சாதனை புரிந்த பிளாக்பஸ்டர் திரைப்படங்கள் மற்றும் உயர் கலை மதிப்புள்ள பிரபலமான திரைப்படங்களை மட்டுமே கருத்தில் எடுத்துக்கொள்ளும். தேர்வு செயல்பாட்டின் போது, இறுதி பட்டியலில் இடம் பிடித்த சுமார் நாற்பது திரைப்படங்கள் பொதுமக்களுக்கு இலவசமாக திரையிடப்படுகின்றன. ஒவ்வொரு தேர்வையும் திரையிட்ட பிறகு, விருது வழங்கும் விழா நடைப்பெறுகிறது.

நீல டிராகன் திரைப்பட விருதுகள் மற்றும் கிராண்ட் பெல் விருதுகள் தென் கொரியாவின் மிகவும் பிரபலமான திரைப்பட விருதுகள்.

## பிரிவுகள்

* சிறந்த படம்
* சிறந்த இயக்குநர்
* சிறந்த முன்னணி நடிகர்
* சிறந்த முன்னணி நடிகை
* சிறந்த துணை நடிகர்
* சிறந்த துணை நடிகை
* சிறந்த புதிய இயக்குநர்
* சிறந்த புதிய நடிகர்
* சிறந்த புதிய நடிகை
* சிறந்த திரைக்கதை
* சிறந்த ஒளிப்பதிவு
* சிறந்த கலை இயக்கம்
* சிறந்த இசை
* சிறந்த படத்தொகுப்பு
* சிறந்த குறும்படம்
* பிரபல நட்சத்திர விருது

## குறிப்புகள்

## வெளி இணைப்புகள்

* அதிகாரப்பூர்வ இணையதளம் (கொரிய மொழி)
* Blue Dragon Film Awards at Naver (கொரிய மொழி)
* Blue Dragon Film Awards பரணிடப்பட்டது 2016-03-05 at the வந்தவழி இயந்திரம் at Daum (கொரிய மொழி)
* Blue Dragon Film Awards at Cinemasie
* ஐ.எம்.டி.பி இணையத்தில் நீல டிராகன் திரைப்பட விருதுகள்
# வந்தவழி இயந்திரம்

வந்தவழி இயந்திரம்
Wayback Machine|  |
| வலைதளத்தின் தோற்றம் |
| வலைத்தள வகை | பரண் |
| சேவைத்தளங்கள் | உலகம் முழுவதும் (சீனா & உருசியா அல்லாமல்) |
| உரிமையாளர் | இணைய ஆவணகம் |
| பதிவு செய்தல் | அவசியமில்லை |
| நிரலாக்க மொழி | Java, Python |
| வெளியீடு | அக்டோபர் 24, 2001 (2001-10-24) |
| அலெக்சா நிலை |  167 (சனவரி 2020) |
| தற்போதைய நிலை | செயற்பாட்டில் |
| உரலி | web.archive.org |

**வந்தவழி இயந்திரம்** (ஆங்கிலம்: *Wayback Machine*) கடந்தகாலத்திலிருந்து இணையப் பக்கங்களை சேகரித்து வைக்கும் ஒரு வலைத்தளம் ஆகும். இது இணைய ஆவணகத்தால் சான் பிரான்சிஸ்கோவில் நிறுவப்பட்டது.

## வரலாறு

இணைய ஆவணகம் வந்தவழி இயந்திரத்தை அக்டோபர் 2001இல் நிறுவியது.

## மேற்கோள்கள்
# பன்னாட்டு நேரம்

**பன்னாட்டு நேரம்** (*Universal Time*, *UT* அல்லது *UT1*) என்பது புவியின் சுழற்சியை அடிப்படையாகக் கொண்ட ஒரு நேரத் தரமாகும். முதலில் அது 0° நெடுவரையில் சராசரி சூரிய நேரமாக இருந்தபோதிலும், சூரியனின் துல்லியமான அளவீடுகள் கடினம். எனவே, பன்னாட்டு நேரமானது புவி சுழற்சிக் கோணம் (ERA, இது கிரீனிச்சு சராசரி பக்கவாட்டு நேரத்திற்கு மாற்றாக செயல்படுகிறது) என்று அழைக்கப்படும் சர்வதேச வான குறிப்பு சட்டத்துடன் (ICRF) பூமியின் கோணத்தின் அளவீட்டில் இருந்து கணக்கிடப்படுகிறது. UT1 பூமியில் எல்லா இடங்களிலும் ஒரே மாதிரியாக உள்ளது.

ERA = 2π(0.7790572732640 + 1.00273781191135448*· Tu*) ஆரையம்
இங்கு *Tu* = (யூலியன் UT1 நாள் - 2451545.0), ERA = புவியின் சுழற்சிக் கோணம்

## மேற்கோள்கள்

## உசாத்துணைகள்

* "Common Units and Conversions in Earth Orientation". *IERS Rapid Service / Prediction Center, U.S. Naval Observatory*. Retrieved 16 June 2022.
* McCarthy, Dennis; Seidelmann, P. Kenneth (2009). *TIME—From Earth Rotation to Atomic Physics*. Weinheim: Wiley-VCH Verlag GmbH & Co. KGaA. ISBN 978-3-527-40780-4.

 This article incorporates public domain material from the General Services Administration document "Federal Standard 1037C".

## வெளி இணைப்புகள்

* *Time Lord* by Clark Blaise: a biography of Sanford Fleming and the idea of standard time
# ஐமர மொழி

| ஐமாரா, ஐமர |
| --- |
| ஐமாரா ஆரு |
| நாடு(கள்) | பொலிவியா, பெரு மற்றும் சிலி. |
| தாய் மொழியாகப் பேசுபவர்கள் | 2,227,642  (*date missing*) |
| மொழிக் குடும்பம் | ஐமாரன்
* **ஐமாரா, ஐமர**
 |
| மொழிக் குறியீடுகள் |
| ISO 639-1 | ay |
| ISO 639-2 | aym |
| ISO 639-3 | Variously: aym — ஐமாரா (பொது) ayr — மத்திய ஐமாரா ayc — தென் ஐமாரா |
| Geographic Distribution of the Aymara language. |

**ஐமர மொழி** என்பது ஐமர மொழிக்குடும்பத்தைச் சேர்ந்த ஒரு மொழி ஆகும். இம்மொழி பொலிவியா, பெரூ, சிலி போன்ற நாடுகளில் பேசப்படுகிறது. இம்மொழி ஏறத்தாழ இரண்டு மில்லியன் மக்களால் பேசப்படுகிறது.

## மேற்கோள்கள்
# திங்கள் (கிழமை)

**திங்கட்கிழமை** (*Monday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள் ஆகும். ஞாயிற்றுக்கிழமைக்கும் செவ்வாய்க்கிழமைக்கும் இடையில் இந்நாள் வரும். இந்துக் காலக்கணிப்பின்படி சந்திரனுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

* Monday என்னும் சொல் Moon என்னும் சந்திரனைக் குறிக்கும். *Mani* அல்லது *Mona* (சந்திரன்) என்ற கடவுளின் பெயரில் இருந்து இது பிறந்தது. ரஷ்ய மொழியில் понедельник (*பனிஜெல்னிக்*), அதாவது *ஞாயிற்றுக்கிழமைக்கு அடுத்த நாள்* எனப் பொருள்படும்.
* சீன மொழியில் இந்நாள் *xingqi yi (星期一)* என அழைக்கப்படும். இதன் பொருள் வாரத்தின் முதல் நாள் என்பதாகும்.
* 'திங்கள்' என்னும் சொல் மாதம் என்ற பொருளிலும், இலக்கியங்களில் கையாளப்படுகிறது.

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |

## மேற்கோள்கள்
# செவ்வாய் (கிழமை)

**செவ்வாய்க்கிழமை** (*Tuesday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள் ஆகும். திங்கட்கிழமைக்கும் புதன்கிழமைக்கும் இடையில் இந்நாள் வரும். இந்துக் காலக்கணிப்பின்படி செவ்வாய் என்னும் கோளுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

Týr கடவுள்
ஆங்கிலத்தில் இந்நாளின் பெயர் *Twisday* அல்லது *Tiwes dæg*, அதாவது ரோமன் கடவுளான செவ்வாய்க்கு இணையான *Tyr* என்னும் நோர்டிக் கடவுளின் பெயரடியில் இருந்து பெறப்பட்டது. இது இலத்தீன் மொழியில் இந்நாள் *Martis dies*, அதாவது செவ்வாய் நாள். ஜேர்மன் மொழியில் *Dienstag*, மற்றும் டச்சு மொழியில் *Dinsdag*. ரஷ்ய மொழியில் *ஃப்தோர்னிக்* (இரண்டாவது), அ-வது வாரத்தின் இரண்டாவது நாளைக் குறிக்கும் சொல்.

## மேற்கோள்கள்

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |
# புதன் (கிழமை)

**புதன்கிழமை** (*Wednesday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். செவ்வாய்க்கிழமைக்கும் வியாழக்கிழமைக்கும் இடையில் இந்நாள் வரும். இந்துக் காலக்கணிப்பின்படி புதன் என்னும் கோளுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

The god Woden, after whom 'Wednesday' was named. "Odin, the Wanderer" 1886 by Georg von Rosen (1843-1923)
ஆங்கிலத்தில் இது இங்கிலாந்தில் 17-ஆம் நூற்றாண்டு வரையில் ஆங்கிலோ-சாக்சன்களின் கடவுளாக இருந்த *Wodnes dæg* என்ற பெயரில் இருந்து மருவி Wednesday ஆகியது. ஜெர்மன் மொழியில் அதாவது நடு-வாரம் என்ற பொருளில் *Mittwoch* எனப்படுகிறது.

"பொன் கிடைத்தாலும் புதன் கிடைக்காது" என்பது தமிழ்ப் பொன்மொழியாகும். அது நம்பிக்கை, ஐதீகத்திலானதாக இருக்கலாம்.

## மேற்கோள்கள்

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |
# வியாழன் (கிழமை)

வியாழக்கிழமை என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். புதன்கிழமைக்கு அடுத்து வரும் நாள். வியாழக்கிழமைக்கு அடுத்து வெள்ளிக் கிழமை வரும். மிகப் பெரிய கோளாகிய வியாழனுக்கு உரிய நாளாக பெயரிடப்பட்டுள்ளது. கிழமை என்றால் உரிமை என்று பொருள்.வியாழன் கிழமைக்கு ஆங்கிலத்தில் THURSDAY என்று பெயர்.

## மேற்கோள்கள்

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |
# வெள்ளி (கிழமை)

**வெள்ளிக் கிழமை** என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். வியாழக் கிழமைக்கு அடுத்ததாக வரும் நாள். வெள்ளிக்கிழமைக்கு அடுத்து சனிக் கிழமை வரும். வெள்ளி என்னும் கோள்மீனுக்கு உரிய நாளாகக் கருதப்படுகின்றது. பல மதங்களைப் பின்பற்றுபவர்கள் வெள்ளிக்கிழமையை ஒரு நன்னாளாகக் (புனித நாளாகக்) கருதுகின்றனர்.

வெள்ளிக் கிழமை இஸ்லாமியர்களுக்குப் புனித நாளாகையால் பல இஸ்லாமிய நாடுகளில் வெள்ளிக்கிழமை விடுமுறை நாளாகும். இதனால் அந்நாடுகளில் வெள்ளிக் கிழமை வார இறுதி நாட்களில் ஒன்றாக அமைகிறது.

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |

## மேற்கோள்கள்
# சனி (கிழமை)

**சனிக் கிழமை** என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். வெள்ளிக்கிழமைக்கு அடுத்து வரும் நாள். சனிக்கிழமைக்கு அடுத்து ஞாயிற்றுக் கிழமை வரும். பட்டையான வளையம் சூழ்ந்துள்ள மிகப் பெரிய கோளாகிய சனிக்கு உரிய நாளாக பெயரிடப்பட்டுள்ளது. கிழமை என்றால் உரிமை என்று பொருள்.

## மேற்கோள்கள்

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |
# ஞாயிறு (கிழமை)

**ஞாயிற்றுக் கிழமை** என்பது ஒரு கிழமையில் (வாரத்தில்) உள்ள ஏழு நாட்களில் ஒரு நாள். சனிக் கிழமைக்கு அடுத்ததாக வரும் நாள். ஞாயிற்றுக் கிழமைக்கு அடுத்து திங்கள் கிழமை வரும். ஞாயிற்றுக் கிழமை சூரியனுக்கு உரிய நாளாகக் கருதப்படுகின்றது.

உலகின் பெரும்பாலான நாடுகளில் ஞாயிற்றுக் கிழமை வார விடுமுறை நாள் ஆகும்.

* ஞாயிறு-பெண் கடவுள்(Sól)
* ஞாயிறு
* ஞாயிறுக்கான குறியீடு
* **கிழமைகள்**

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |

## மேற்கோள்கள்
# மணித்தியாலம்

**மணி** (*hour*) அல்லது **மணித்தியாலம்** என்பது காலத்தை அளவிடப் பயன்படும் ஓர் அடிப்படை அலகாகும். இது SI அல்லது அனைத்துலக முறை அலகுகளில் ஒன்றல்ல என்றாலும் SI இசைவு தரும் ஓர் அலகாகும்.

## வரைவிலக்கணம்

தற்போதைய பயன்பாட்டில், ஒரு மணித்தியாலம் என்பது 60 மணித்துளிகளை அல்லது 3,600 நொடிகளைக் குறிக்கும் ஒரு கால அளவு. இது அண்ணளவாக ஒரு சராசரி புவி நாளின் 1/24 பங்காகும்.

* 1 நாள் = 24 மணித்தியாலங்கள்
* 1 மணி = 60 மணித்துளிகள்
* 1 மணித்துளி = 60 நொடிகள்

## வரலாறு

## மணித்தியாலங்களை அளத்தல்
# கிழமை

**கிழமை** (அல்லது **வாரம்**) என்பது ஏழு நாட்களைக் கொண்ட ஒரு கால அளவு. கிழமை என்றால் உரிமை என்று பொருள். இந்த ஏழு நாட்களும் வானில் தென்படும் ஞாயிறு, திங்கள், செவ்வாய், புதன், வியாழன், வெள்ளி, சனி ஆகிய ஏழு ஒளிதரும் பொருட்களுக்குரிய (கிழமை உடைய) நாட்களாகப் பன்னெடுங்காலமாக அறியப்படுகின்றன. இந்த ஏழு பெயர்களும் சுழற்சி முறையில் மீண்டும் மீண்டும் வருகின்றன. ஞாயிறு என்பது சூரியனின் பெயர்களில் ஒன்று . இஃது ஒரு நாள்மீன். எனவே ஞாயிற்றுக் கிழமை கதிரவனுக்கு உரிய நாளாகக் கொள்ளப்படுகின்றது. திங்கள் என்பது நிலாவின் பெயர்களில் ஒன்று. திங்கட்கிழமை நிலாவுக்கு உரிய நாள். இப்படியாக மற்ற நாள்கள் செவ்வாய், புதன், வியாழன், வெள்ளி, சனி என்னும் ஐந்தும் கதிரவனைச் சுற்றி வரும் கோள்மீன்களுக்கு உரிய நாளாக அமைந்துள்ளன.

மேற்கத்திய காலக் கணிப்பு முறைகளிலும், இந்திய முறைகளிலும் கிழமை என்னும் இந்தக் கால அலகு இடம் பெற்றுள்ளது. பொதுவாக பிற மொழிகளிலும் கிழமையில் அடங்கும் நாட்களின் பெயர்கள் சூரியன், சந்திரன், ஐந்து கோள்கள் என்பவற்றின் பெயர்களைத் தாங்கியுள்ளன.

## தமிழ்க் கிழமைகள்

தமிழில் நாட்களின் பெயர்களும் அவை குறிக்கும் கோள்களின் பெயர்களும் கீழேயுள்ள அட்டவணையில் தரப்பட்டுள்ளன.

1. ஞாயிற்றுக் கிழமை : சூரியன் (தமிழில் ஞாயிறு)
2. திங்கட் கிழமை : சந்திரன் (தமிழில் திங்கள்)
3. செவ்வாய்க் கிழமை : செவ்வாய்
4. புதன் கிழமை : புதன்
5. வியாழக் கிழமை : வியாழன்
6. வெள்ளிக்கிழமை : வெள்ளி
7. சனிக் கிழமை : சனி

மேற்படி கிழமை (வார) நாள்களின் பெயர்கள் பரவலாகப் புழங்கிவரும் தற்காலத்திலும் சமயம் சார்பான அல்லது மரபுவழித் தேவைகளுக்கான இந்திய முறைகளில் மேற்படி பெயர்களோடு அங்காரகன்(செவ்வாய்), குரு (வியாழன்), மந்தன் (சனி), சோம வாரம் (திங்கட்கிழமை) போன்ற பலசொற்கள் கோள்களுக்கும் நாட்களுக்கும் ஆளப்படுவதும் உண்டு.

## குறிப்புகள்

## மேலும் காண்க

தமிழ் மாதங்கள்
தமிழ் வருடங்கள்
இந்துக் காலக் கணிப்பு முறை
நாள்
ஆண்டு
## வெளி இணைப்புகள்

* **ஆங்கிலத் திகதியிலிருந்து தமிழ் நாள் வருவித்தல்**
	+ **தமிழ் நாட்காட்டி** பரணிடப்பட்டது 2006-12-14 at the வந்தவழி இயந்திரம்

| கிழமை நாட்கள் |
| --- |
| ஞாயிறு | திங்கள் | செவ்வாய் | புதன் | வியாழன் | வெள்ளி | சனி  |
# மணித்துளி

**மணித்துளி** அல்லது **நிமிடம்** (*minute* ) என்பது ஒரு நேரத்தின் கால இடைவெளி அளவு. மணித்துளி என்பது ஒரு மணி நேரத்தில் 60ல் ஒரு பங்கு. மணித்துளி = 1/60 மணி.

மணித்துளி என்பது SI அல்லது அனைத்துலக முறை அலகுகளில் ஒன்றல்ல என்றாலும் SI இசைவு தரும் ஓர் அலகு.

நில உருண்டை ஒரு மணித்துளியில் 15 பாகைத்துளிகள் சுழல்கின்றது. (பாகைத்துளி என்பது ஒரு பாகையின் அறுபதில் ஒரு பங்கு. ஒரு வட்டத்தில் 360 பாகைகள் உள்ளன).

நேரத்தின் கூறுகளும், கோணங்களின் கூறுகளும் 60 இன் அடிப்படையில் இருப்பதற்குக் காரணம் பாபிலோனியர்களை பின்பற்றி இம்முறைகள் இன்றும் இருப்பதால்தான்.
# மாதம்

*மாதம்* என்பதைக் குறிக்கும் தமிழ் குறியீடு
**மாதம்** (month) அல்லது **மாசம்** அல்லது **திங்கள்** என்பது ஒரு கால அளவாகும். *மாதம்* என்ற ஒரே சொல்லே பல்வேறு சமுதாயங்களில் புழக்கத்திலுள்ள, இதையொத்த ஆனால் சிறிது வேறுபடுகின்ற கால அளவுகளைக் குறிக்கப் பயன்பட்டுவருகின்றது. வெவ்வேறு பண்பாடுகளில் இக் காலக் கணிப்பிற்குரிய அடிப்படைகள் வெவ்வேறாக அமைந்திருப்பதாலேயே மாறுபட்ட கால அளவுகளைக் கொண்ட மாதங்கள் வழக்கிலுள்ளன. சிறப்பாக இரண்டு வகையான மாதங்களைக் குறிப்பிடலாம்.

சர்வதேச அளவில் பயன்படுத்தப்படும் கிரிகோரியன் நாட்காட்டி போன்ற உரோமானிய நாட்காட்டி முறையிலிருந்து உருவாக்கப்பட்ட நாட்காட்டிகள், ஆண்டை 12 மாதங்களாகப் பிரிக்கின்றன. ஒவ்வொரு மாதமும் 28 முதல் 31 நாட்கள் வரை நீடிக்கும். மாதங்களின் பெயர்கள் ரோமுக்கு முக்கியமான பல்வேறு லத்தீன் பெயர்கள் மற்றும் நிகழ்வுகளிலிருந்து ஆங்கிலமயமாக்கப்பட்டன, 9–12 மாதங்கள் தவிர, அவை லத்தீன் எண்களான 7–10 (*septem*, *octo*, *novem*, and *decem*) எனப் பெயரிடப்பட்டுள்ளன, ஏனெனில் அவை முதலில் ரோமானிய நாட்காட்டியில் ஏழாவது முதல் பத்தாவது மாதங்கள் வரை இருந்தன. நவீன கிரிகோரியன் நாட்காட்டியில், பிப்ரவரி மாதமானது நெட்டாண்டில் 29 நாட்களையும் மற்ற ஆண்டில் 28 நாட்களையும் கொண்டுள்ளது.

1. சூரியமாதம்
2. சந்திரமாதம்

**சூரியமாதம்** என்பது, பூமிக்குச் சார்பாகச் சூரியனுடைய இயக்கத்தை அடிப்படையாகக் கொண்டது. இந்தச் சார்பு இயக்கத்தில், சூரியன் பூமியை ஒரு முறை சுற்றி வருவதுபோல் தோன்றும் காலம் ஒரு ஆண்டு ஆகும். பூமியை மையமாகக் கொண்டு அதைச் சுற்றிய அண்டவெளி, ஒவ்வொன்றும் 30 பாகைகள் கொண்ட 12 பிரிவுகளாகப் பிரிக்கப்பட்டுள்ளது. இந்த ஒவ்வொரு பிரிவும் ஒரு இராசி எனவும், 12 இராசிகளினதும் தொகுதி இராசிச் சக்கரம் எனவும் அழைக்கப்படுகின்றன. பூமியைச் சுற்றிய சூரியனின் சார்பு இயக்கத்தில் இந்த ஒவ்வொரு இராசியிலும், சூரியன் இருக்கும் காலப்பகுதியே சூரியமாதம் ஆகும். இந்தியாவில் மலையாளிகளும், தமிழரும் சூரியமாத முறையையே பின்பற்றுகிறார்கள்.

**சந்திரமாதம்** என்பது, சந்திரனானது பூமியை ஒரு முறை சுற்றி வர எடுத்துக்கொள்ளும் கால இடைவெளியாகும். சந்திரமாதத்தைக் கைக்கொள்ளும் சில சமுதாயங்களில் ஒவ்வொரு மாதமும் பூரணையில் தொடங்கி அடுத்த பூரணை வரையிலான காலமாக இருக்க, வேறு சில பண்பாடுகளில் மாதம், ஒரு அமாவாசையில் தொடங்கி அடுத்த அமாவாசைக்கு முன் முடிவடைகிறது. வட இந்தியாவில் பெரும்பாலும் சந்திரமாதமே புழக்கத்தில் உள்ளது. இஸ்லாமியர்களும் இம்முறையையே கடைப்பிடித்து வருகிறார்கள்.

இவற்றைவிட அனைத்துலக அளவில் இன்று புழங்கி வருகின்ற முறையின்படி, மாதம் என்பது நேரடியாகச் சந்திரன் அல்லது சூரியனின் இயக்கத்தை வைத்துக் கணிக்கப்படுவதில்லை.

## மேற்கோள்கள்
# இரவு

புவியின் ஆசியப் பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி
புவியின் குறிப்பிட்ட ஓர் இடத்தில் சூரிய ஒளி இல்லாதிருக்கும் காலப்பகுதி **இரவு** அல்லது **இருட்சூழ்வு** எனப்படும். இருள் சூழ்ந்திருக்கும் நேரமே இரவு. இது சூரியன் மறைவுக்கும், அடுத்த சூரியோதயத்துக்கும் இடைப்பட்ட காலமாகும். ஓர் இரவும் ஒரு பகலும் கொண்டது ஒரு நாள் ஆகும்.

பூமி தனது அச்சில் சுழலும்போது ஒரு குறிப்பிட்ட நேரத்தில் ஒரு பாதி சூரியனுக்கு எதிர்ப்பக்கத்தில் இருப்பதனால், அப்பக்கத்துக்கு சூரிய ஒளி கிடைப்பதில்லை. இதன் காரணமாக அப்பகுதி இருட்டாக இருக்கும். அத்தகைய பகுதிகளில் அந்த நேரம் இரவாக இருக்கும்.

## வெளி இணைப்புகள்

விக்கிமீடியா பொதுவகத்தில்,
 Night
என்பதில் ஊடகங்கள் உள்ளன.

## மேற்கோள்கள்
# பொழுது புலர்தல்

கிரித்தலையில் ஞாயிறு மறையும் காட்சி
**பொழுது புலர்தல்** அல்லது **ஞாயிறு மறைதல்** அல்லது **சூரிய அத்தமனம்** (*Sunset*) என்பது சூரியன் புவியின் சுழற்சி காரணமாக அடிவானத்தின் கீழ் மறையும் நாளாந்த நிகழ்வாகும். சூரியன் வசந்தகாலத்தில் சரியான மேற்கில் மறைய, இலையுதிர்காலத்தில் சம இரவு நாளில் மறைவது வருடத்திற்கு ஒரு முறை இடம்பெறும்.

## வரலாறு

16 ஆம் நூற்றாண்டு வானியல் வல்லுநர் நிக்கோலாசு கோப்பனிக்கசு, சூரியன் சுற்றுகிறது என்பதில் இருந்து வேறுபட்டு, சூரியன் நிற்க புவி சுற்றுகிறது என்பதற்கான கணித மாதிரியை முன்வைத்து முதலாவதாக பரவலாக ஏற்றுக்கொள்ளப்பட்டவராவார்.

## இவற்றையும் பார்க்க

* வைகறை

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 Sunset
என்பதில் ஊடகங்கள் உள்ளன.

விக்கிமீடியா பொதுவகத்தில்,
 Sunset
என்பதில் ஊடகங்கள் உள்ளன.

* Full physical explanation in simple terms
* The colors of twilight and sunset
* Complete Sun and Moon Data for One Day பரணிடப்பட்டது 2011-04-06 at the வந்தவழி இயந்திரம் by The United States Naval Observatory
# விக்சனரி

விக்சனரி|  |
| விக்சனரி இணையத்தளத்தின் திரைப்பிடிப்பு காட்சி |
| வலைத்தள வகை | இணைய அகரமுதலி |
| கிடைக்கும் மொழி(கள்) | பன்மொழி (170 மேல்) |
| உரிமையாளர் | விக்கிமீடியா நிறுவனம் |
| உருவாக்கியவர் | சிம்மி வேல்சு மற்றும் விக்கிமீடியா சமுதாயம் |
| மகுட வாசகம் | இணையப் பன்மொழி அகரமுதலி |
| வணிக நோக்கம் | இல்லை |
| பதிவு செய்தல் | Optional |
| வெளியீடு | 2002 டிசம்பர் 12 |
| அலெக்சா நிலை | 823 |
| தற்போதைய நிலை | செயல் நிலையில் |
| உரலி |  |

**விக்சனரி** (*Wiktionary*) என்பது சொற்களுக்கான பொருள், அவற்றின் மூலம், உச்சரிப்பு முதலியவற்றை உள்ளடக்கிய, கட்டற்ற **பன்மொழி அகரமுதலி** ஒன்றைக் கூட்டு முயற்சியில் உருவாக்கும் ஒரு திட்டமாகும். இத்திட்டம் விக்கிமீடியா நிறுவனத்தினால் வழிநடத்தப்படுகிறது. வணிக நோக்கற்ற இந்த அகரமுதலியை இலவசமாக எவரும் பயன்படுத்திக் கொள்ள முடியும்; பங்கேற்கவும் முடியும்.

விக்கிப்பீடியாவைப் போன்றே விக்சனரிகளும் பல மொழிகளில் உருவாக்கப்பட்டுள்ளன. விக்சனரியில் சொற்களுக்குப் பொருள் தவிர விளக்கம், பயன்பாடு, சொற்பிறப்பியல், இணை சொற்கள், சொல்வளம் ஆகியவையும் தர வாய்ப்புள்ளது. ஒரு மொழியில் உருவாக்கப்படும் விக்சனரியில் அம்மொழி தவிர, பிற மொழிச் சொற்களும் இடம்பெறலாம்.

## விக்சனரி வரலாறு

இணையத்தில் விக்சனரியின் தோற்றம் 2002 டிசம்பர் 12 ஆம் திகதி உருவாக்கம் பெற்றது. அதனைத் தொடர்ந்து ஆங்கிலம் அல்லாத முதல் மொழி விக்சனரியாக 2004 மார்ச்சு 28 ஆம் திகதி பிரஞ்சு மற்றும் பொலிசு மொழி அகரமுதலிகள் தோற்றப்பெற்றன. அதனைத் தொடர்ந்தே ஏனைய மொழிகளிலும் விக்சனரிகள் தோற்றம் பெறத்தொடங்கின.

விக்சனரி தோற்றம் பெற்ற காலகட்டத்தில் அதன் இணைய முகவரியாக (wiktionary.wikipedia.org) என்றே 2004 மே 1 ஆம் திகதி வரை இருந்தது. தற்போது விக்சனரியின் இணைய முகவரியாக (www.wiktionary.org) என்றுள்ளது.

## தமிழ் விக்சனரி வரலாறு

*முதன்மைக் கட்டுரை: தமிழ் விக்சனரி*
## மேற்கோள்கள்

## வெளி இணைப்புகள்

* விக்சனரி இணையத்தளம்
* தமிழ் விக்சனரி இணையத்தளம்
# பகல்

புவியின் ஆசியப் பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி
பொது வழக்கில் சூரிய ஒளி பூமியின் ஒரு குறிப்பிட்ட பகுதியில் இருக்கும் காலப்பகுதி அவ்விடத்தில் **பகல்** (*daylight*) எனலாம். கிழக்குத் திசையில் சூரியன் உதிக்கின்ற நேரம் முதல் மேற்கில் மறையும் நேரம் வரையான காலப்பகுதியே இது. ஒரு பகலும், ஓர் இரவும் சேர்ந்தது ஒரு நாள். பகல் நேரம் எப்பொழுதும் ஒரே அளவாக இருப்பதில்லை. ஓர் ஆண்டின் வெவ்வேறு காலங்களில் பகல் நேரத்தின் அளவு வெவ்வேறாக இருக்கின்றது. அத்துடன் புவி மையக் கோட்டுக்குத் தொலைவிலுள்ள இடங்களில் இவ்வேறுபாடு அதிகமாக இருக்கும்.

பூமி தன்னுடைய அச்சில் தன்னைத் தானே சுற்றுவதனாலேயே பகலும் இரவும் உருவாகின்றன. பூமியின் ஒரு குறிப்பிட்ட நிலையில் அரைப் பகுதி சூரியனை நோக்கியிருக்க, மற்றப்பகுதி சூரியனுக்கு எதிர்ப்பக்கத்தில் இருக்கும். சூரியனை நோக்கியிருக்கும் பகுதியில் சூரிய ஒளி விழுவதனால் அப்பகுதி பகலாக இருக்கும்.

## மேற்கோள்கள்
# புவியின் சுழற்சி

புவியின் சுழற்சியைக் காட்டும் ஓர் அசைபடம்.
சிலியிலுள்ள வான் ஆய்வகத்தின் மேல் இரவில் காணும் தெற்கத்திய வானம்
**புவியின் சுழற்சி**  (*Earth's rotation*) என்று திண்மிய புவி தன்னுடைய அச்சில் சுழலுவதைக் கூறுகிறோம். புவி தனது மேற்கு புறத்திலிருந்து கிழக்கு நோக்கி சுழலுகிறது. துருவ நட்சத்திரத்திலிருந்து காண்கையில் புவி எதிர்கடிகாரச் சுற்றாக சுற்றுகிறது.

புவிசார் வட துருவம் எனப்படும் வட துருவம் வடக்கு அரைக்கோளத்தில் புவியின் சுழல் அச்சும் புவிப்பரப்பும் சந்திக்கும் இடமாகும்.இந்தப் புள்ளி புவியின் வட காந்தமுனையிலிருந்து மாறுபட்டது. புவியின் சுழல் அச்சும் புவிப்பரப்பும் சந்திக்கும் மற்றொரு புள்ளி அன்டார்க்டிக்காவில் உள்ள தென் துருவம் ஆகும்.

சூரியனைப் பொருத்தவரை புவி 24 மணி நேரத்திற்கு ஒருமுறை சுழல்கிறது; விண்மீன்களைப் பொறுத்தவரை புவி 23 மணி 56 நிமிடங்கள் 4 வினாடிகளில் தன்னைத் தானே சுற்றுகிறது. புவியின் சுழற்சி நேரப்போக்கில் வேகம் குறைந்து வருகிறது; பண்டைய நாட்களைவிட இன்றைய நாட்கள் நீளமானவை. நிலா ஏற்படுத்தும் கடல் அலைகளால் சுழற்சி தடைபடுவதால் உண்டாகிறது. அணுக்கடிகாரங்கள் தற்போதைய நாள் நூறாண்டுகளுக்கு முன்பிருந்ததை விட சுமார் 1.7 மில்லிசெகண்டுகள் நீளமானதாக காட்டுகின்றன. இதற்கானத் தீர்வாக ஒ.அ.நே லீப் விநாடிகள் மூலம் சீராக்கப்படுகின்றன.

## மேற்சான்றுகள்